किर्गिस्तानसँग नेपाल २-० ले पराजित
एएफसी यू-१९ च्याम्पियनसीपको छनोट चरणअन्तर्गत समूह 'ए'को पहिलो खेलमा नेपाल किर्गिस्तानसँग २-० ले पराजित भएको छ ।
काठमाडौं — एएफसी यू-१९ च्याम्पियनसीपको छनोट चरणअन्तर्गत समूह 'ए'को पहिलो खेलमा नेपाल किर्गिस्तानसँग २-० ले पराजित भएको छ ।मंगलबारको खेलमा आयोजक राष्ट्र किर्गिस्तानका लागि बोरुबाएभ गुल्झीगितले २१ औं मिनेटमा सुरुआती गोल गरे । उनले शुकुरोभ अलीमर्दोनको थ्रु पासलाई सदुपयोग गर्दै वन भर्सेस वनको स्थितिमा गोल गरेका थिए । खेलको अन्तिम मिनेटमा नेपालका डिफेन्स र गोलरक्षकको गल्तीको फाइदा उठाउँदै अलीमर्दोनले टोलीको गोल अन्तर दोब्बर पारे ।नेपालले अर्को खेलमा बिहीबार बहराइनको सामना गर्नेछ । नेपालसँगै समूह 'ए' मा किर्गिस्तान, ओमान, बहराइन र संयुक्त अरब इमिरेट्स रहेका छन् । शीर्ष स्थान र उत्कृष्ट पाँच उपविजेता टोली अन्तिम चरणमा छनौट हुनेछन् । 